Държавен вестник, бр. 77, 2006 г., стр. 26

С Т Р .  26
Д Ъ Р Ж А В Е Н   В Е С Т Н И К
Б Р О Й  77
2. Имуществото, финансовите средства и ак-
тивите на съда, независимо къде се намират и от
кого се държат, са защитени от обиск, изземва-
не, реквизиция, конфискация, експроприация и
всякаква друга форма на намеса независимо дали
чрез действия на изпълнителната, администра-
тивната, съдебната или законодателната власт.
3. Доколкото е необходимо за изпълнението
на функциите на съда, имуществото, финансо-
вите средства и активите на съда, независимо
къде се намират и от кого се държат, се осво-
бождават от ограничения, правила, контрол или
мораториуми от каквото и да е естество.
Член 7
Неприкосновеност на архивите и документите
Архивите на съда и всички документи в как-
вато и да е форма, както и материалите, които
се изпращат до или от съда, съхранявани от съда
или притежавани от него, независимо къде се
намират и от кого се държат, са неприкоснове-
ни. Прекратяването или отсъствието на непри-
косновеност не засяга защитните мерки, които
съдът може да постанови съгласно Статута и
Правилника за процедурата и доказателствата
по отношение на документи и материали, пре-
доставени или използвани от съда.
Член 8
Освобождаване от данъци, мита и ограниче-
ния за внос и износ
1. Съдът, неговите активи, доход и друго
имущество, както и неговите операции и сдел-
ки се освобождават от всички преки данъци,
които включват наред с другото данък върху
дохода, данък капитал, данък печалба, както и
преки данъци, събирани от местните и регио-
налните органи. Разбира се, от друга страна,
Съдът няма да изисква да бъде освободен от
данъци, които на практика представляват само
такси за обществени комунални услуги, предос-
тавяни при фиксирани цени според количест-
вото на предоставените услуги и които могат
конкретно да бъдат идентифицирани, описани
и детайлизирани.
2. Съдът се освобождава от всички митни
сборове, данък върху добавената стойност от
вноса и забрани и ограничения върху вноса и
износа по отношение на стоки, внасяни или
изнасяни от съда за служебно ползване, и по
отношение на неговите публикации.
3. Стоките, внасяни или закупувани съглас-
но такова освобождаване, не могат да се прода-
ват или по друг начин да се разпореждат с тях
на територията на държавата страна освен при
условия, договорени с компетентните органи
на тази държава страна.
Член 9
Възстановяване на данъци и/или такси
1. Съдът като общо правило не изисква ос-
вобождаване от данъци и/или такси, които са
включени в цената на движимото или недви-
жимо имущество, и таксите, платени за предос-
тавени услуги. Независимо от това, когато съ-
дът за служебно ползване извършва значител-
ни покупки на имущество и стоки или услуги,
върху които се начисляват или следва да се
начислят данъци и/или такси, които могат да се
определят, държавите страни вземат съответ-
ни административни мерки за освобождаване
или възстановяване на сумата на платените
данъци и/или такси.
2. Стоките, закупени съгласно такова осво-
бождаване или възстановяване, не могат да
бъдат продавани или по друг начин да бъдат
пласирани освен в съответствие с условията,
определени от държавата страна, която е раз-
решила освобождаването или възстановяване-
то. Не се предоставя освобождаване или въз-
становяване по отношение на такси за общест-
вени комунални услуги, предоставени на съда.
Член 10
Финансови средства и освобождаване от
валутни ограничения
1. Без да бъде ограничаван от финансов конт-
рол, правила или финансови мораториуми от вся-
какво естество при извършване на дейността си:
(а) съдът може да притежава финансови сред-
ства, валута от всякакъв вид или злато и да
оперира сметки във всякаква валута;
(b) съдът може да прехвърля финансовите
си средства, злато или валута от една страна в
друга или в една страна и да конвертира всяка
валута, държана от него в друга валута;
(c) съдът може да получава, държи, преот-
стъпва, прехвърля, конвертира или търгува по
друг начин с облигации и други финансови цен-
ни книжа;
(d) съдът се ползва с режим, който не е по-
неблагоприятен, отколкото този, предоставен
от съответната държава страна на коя да е меж-
дуправителствена организация или дипломати-
ческо представителство по отношение на об-
менните курсове за финансовите є трансакции.
2. При упражняване на правата си по ал. 1
съдът държи сметка за всички искания на коя да
е държава страна, доколкото смята, че може да
им даде ход, без да накърни интересите на съда.
Член 11
Улеснения по отношение на съобщения
1. Съдът се ползва на територията на всяка
държава страна за целите на официалните си
съобщения и кореспонденция с режим, който
не е по-неблагоприятен, отколкото този, пре-
доставен от съответната държава страна на коя
да е междуправителствена организация или
дипломатическо представителство по отноше-
ние на приоритетите, тарифите и таксите за
пощенски услуги и различните форми на кому-
никация и кореспонденция.
2. Не се прилага цензура по отношение на
официалните съобщения и кореспонденция на
съда.